Paġna Permezz tal-ittra bid-data tal-19 ta' Lulju 2016 riprodotta fil-lingwa awtentika fil-paġni li jsegwu dan is-sommarju, il-Kummissjoni nnotifikat lill-Franza bid-deċiżjoni tagħha li tagħti bidu għall-proċedura stipulata fl-Artikolu 108(2) tat-Trattat dwar il-Funzjonament tal-Unjoni Ewropea dwar parti mill-miżuri msemmija aktar 'il fuq. Il-partijiet interessati jistgħu jibagħtu l-kummenti tagħhom għall-miżuri li dwarhom il-Kummissjoni tiftaħ proċedura, fi żmien xahar mid-data tal-pubblikazzjoni ta' dan is-sommarju u tal-ittra segwenti, lil: Dawn il-kummenti jiġu mgħarrfa lir-Repubblika Franċiża. Il-parti interessata li tibgħat il-kummenti tista' titlob bil-miktub biex l-identità tagħha tibqa' kunfidenzjali, filwaqt li tagħti r-raġunijiet għat-talba. Areva hija direttament jew indirettament proprjetà tal-Istat Franċiż b'86,5 %. Il-grupp huwa attiv fiż-żewġ segmenti ewlenin tal-katina tal-valur nukleari: (i) iċ-ċiklu tal-fjuwil nukleari (minjieri, arrikkiment, riċiklaġġ u ġestjoni tal-iskart, loġistika), u (ii) reatturi u servizzi oħra relatati permezz tas-sussidjarja tagħha "Areva NP". Areva għaddejja minn diffikultajiet finanzjarji sinifikanti: is-sena 2015 kienet il-ħames eżerċizzju ta' telf f'sensiela b'riżultat nett negattiv ta' EUR 2,0 biljun. Dan ġara prinċipalment minħabba l-kundizzjonijiet tas-suq baxxi wara Fukushima u t-telf kbir li jirriżulta minn għadd imnaqqas ta' proġetti ta' investiment fuq skala kbira, pereżempju f'Olkiluoto ("OL3" — il-Finlandja) fejn Areva qed tibni reatturi ġodda b'disinn innovattiv. L-awtoritajiet Franċiżi nnotifikaw pjan ta' ristrutturar li għandu l-għan li jirrestawra l-vijabbiltà fuq medda twila ta' żmien tal-grupp b'injezzjonijiet ta' kapital ġdid u l-iffukar mill-ġdid tal-grupp fuq l-attivitajiet ta' ċiklu ta' karburant. Dan il-pjan jinkludi, b'mod partikolari: Il-bejgħ lill-FEŻ (u investituri potenzjali ta' segwitu) ta' sehem prinċipali f'Areva NP. Areva żżomm parteċipazzjoni minoritarja. Biex ikun permess il-bejgħ, il-proġett OL3 li qed jagħmel it-telf jitneħħa min-negozji l-oħra u jitqiegħed taħt l-impriża tal-grupp. Madankollu, dan il-bejgħ jibqa' suġġett għat-tlestija b'suċċess ta' ċerti testijiet tas-sikurezza fuq il-proġett ta' reattur ġdid ieħor fi Franza (Flamanville). Ir-riżultati finali ta' dawn it-testijiet mhux se jiġu rilaxxati qabel l-2017. L-iżvilupp tan-negozju taċ-ċiklu tal-fjuwil permezz ta' entità ġdida "New Areva", li għandha tiġi kapitalizzata parzjalment mill-Istat Franċiż u parzjalment minn terzi persuni potenzjali. Injezzjoni ta' kapital mill-Istat Franċiż f'Areva SA, il-kumpanija tal-impriża grupp attwali, tkun iżżomm ċerti mill-obbligazzjonijiet żejda ta' Areva (bħal OL3) filwaqt li l-bqija tal-grupp jew jinbiegħ jew jiġi separat. Il-kontribuzzjoni tal-Istat Franċiż fiż-żewġ injezzjonijiet ta' kapital tkun tammonta għal EUR 4 biljun. Bi qbil mal-awtoritajiet Franċiżi, il-Kummissjoni hija tal-fehma li dawn iż-żewġ interventi jridu jiġu kkunsidrati bħala għajnuna mill-Istat skont it-tifsira tal-Artikolu 107(1) TFUE: Huma imputabbli lill-Istat Franċiż u jinvolvu riżorsi tal-Istat. Il-miżuri jagħtu vantaġġ lil Areva, peress li l-ebda investitur privat f'ekonomija tas-suq ma kien jaqbel li jirrikapitalizzaha fiss-sitwazzjoni finanzjarja attwali tal-Grupp; Ir-ristrutturazzjoni ppjanata taffettwa l-kompetizzjoni u l-kummerċ bejn l-Istati Membri. Il-Kummissjoni għandha d-dubji tagħha dwar xi suppożizzjonijiet sottostanti għall-pjan ta' Areva ta' ritorn għall-vijabbiltà fit-tul. L-ewwel nett, il-pjan ta' negozju ta' New Areva ma jirriflettix l-impatt negattiv potenzjali tas-separazzjoni tal-grupp, f'termini ta' telf ta' sinerġiji, fuq il-pożizzjoni kompetittiva ta' New Areva fis-swieq wara r-ristrutturar. It-tieni nett, il-fatturi ta' riskju ewlenin għall-entità ristrutturata ma kinux iddefiniti b'mod ċar u kklassifikati f'ġerarkija abbażi ta' analiżi tas-sensittività xierqa. It-tielet nett, mhuwiex ċar jekk New Areva jkollhiex likwidità suffiċjenti f'xenarju tal-agħar każ. Ir-raba' nett, l-ispiża tat-tneħħija ta' OL3 ma jidhirx li hija ċerta f'dan l-istadju. Il-Kummissjoni għandha wkoll dubji dwar il-livell tal-kontribuzzjoni proprja ta' Areva għall-kostijiet ta' ristrutturar tagħha. Xi elementi importanti tal-kontribuzzjoni proprja ma jidhrux li huma "reali u attwali", pereżempju l-profitti mill-bejgħ ta' Areva NP jew il-kontribuzzjoni tat-terzi persunigħaż-żieda fil-kapital ta' New Areva. Fl-aħħar nett, il-Kummissjoni għandha dubji dwar jekk il-miżuri ta' kompetizzjoni proposti mill-awtoritajiet Franċiżi humiex xierqa sabiex tiġi minimizzata d-distorsjoni tal-kompetizzjoni maħluqa mill-għajnuna. B'mod partikolari, il-Kummissjoni tistaqsi ruħha dwar l-assunzjoni tal-awtoritajiet Franċiżi, skont liema l-pożizzjoni kompetittiva ta' Areva fis-swieq ta' wara r-ristrutturazzjoni tagħha tista' tiġi affettwata b'mod negattiv mill-bejgħ ta' Areva NP. Id-dubji tal-Kummissjoni jiġu primarjament mill-fatt li Areva tidher li nnegozjat sħubija strateġika mal-FEŻ, li timmira li tibni mill-ġdid kuntrattwalment is-sinerġiji li jistgħu jkunu mitlufa fis-separazzjoni parzjali tal-grupp. L-attivitajiet kummerċjali tal-impriżi kkonċernati huma: Il-Kummissjoni tistieden lill-partijiet terzi interessati sabiex iressqu l-kummenti li jista' jkollhom dwar l-operazzjoni proposta lill-Kummissjoni. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni bil-faks (+32 22964301), bil-posta elettronika lil COMP-MERGER-REGISTRY@ec.europa.eu jew bil-posta, bin-numru ta' referenza M.8161 — Qualium/Ardian/Kermel, fl-indirizz li ġej: B'konformità mar-raba' subparagrafu tal-ewwel paragrafu tal-Anness IV tad-Direttiva 2014/25/UE, l-iskadenza tista' testendiha l-Kummissjoni bil-kunsens ta' dawk li qed jitolbu l-eżenzjoni kkonċernata. Minħabba li hemm bżonn tinkiseb u tiġi analizzata aktar informazzjoni, u bil-kunsens tal-applikant, il-perjodu disponibbli għall-Kummissjoni biex tiddeċiedi fuq din it-talba qed jiġi estiż b'44 jum tax-xogħol. Għalhekk l-iskadenza finali hija l-14 ta' Ottubru 2016.
Extracted from C_301_2016.html